ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
18 ส.ค. 2558

สรุปตลาดภาคเช้า  
ตลาดหุ้นไทยในช่วงเช้า เปิดตลาดมา SET ติดลบไปถึง 37 จุด (-2.6%) เนื่องจากความกังวลเกี่ยวกับเหตุระเบิดที่แยกราชประสงค์วานนี้ ทำให้มีแรงขายออกมาอย่างมากในหุ้นกลุ่มท่องเที่ยว, โรงแรม, สายการบิน และสนามบิน ก่อนที่จะมีแรงซื้อกลับมาลักษณะของการ Rebound ระยะสั้นๆปิดตลาดเช้าดัชนีเปลี่ยนแปลง -28.08 จุด มาที่ระดับ 1,380.66 จุด ด้วยมูลค่าการซื้อขายหนาแน่นที่ 3.8หมื่นล้านบาท
แนวโน้ม ภาคบ่าย
          ประเมินดัชนียังคงอยู่ในแดนลบต่อเนื่อง จากการที่ยังคงต้องรอความชัดเจนเกี่ยวกับเหตุระเบิดทีเกิดขึ้นวานนี้ว่าจากฝีมือกลุ่มใด รวมถึงแรงขายของนักลงทุนในฝั่งยุโรปที่จะเปิดตลาดในช่วงบ่ายนี้ ขณะที่การปรับครม.ที่มีการทูลเกล้าฯไปแล้วนั้นต้องติดตามว่าจะมีการปรับเปลี่ยนในกระทรวงใดบ้างโดยกระทรวงที่คาดว่าจะกระทบกับดัชนีคือกระทรวงพาณิชย์และกระทรวงการคลัง อย่างไรก็ตามนักลงทุนสามารถทยอยสะสมหุ้นที่ไม่ได้รับผลกระทบจากเหตุความไม่สงบดังกล่าวอย่างเช่นกลุ่มรับเหมาก่อสร้างหรือกลุ่มส่งออกที่ได้รับประโยชน์จากค่าเงินบาทที่อ่อนค่าลงได้
 
วิเคราะห์ทางเทคนิค
WIIK     ราคาปิด 3.48 บาท
แนวรับ    3.42 บาท      แนวต้าน 3.60, 3.80 บาท
แนว cut loss หากใกล้จะหลุด 3.38 บาท
กราฟของ Wiik ถือว่ามีรูปแบบที่น่าสนใจ  อย่างแรกเราจะเห็น MACD เกิด Divergence แบบ Bullish ที่แข็งแรงมาก ซึ่งบอกว่าในระยะยาวราคาหุ้นจะสร้าง new high ขณะที่กราฟแท่งเทียนแบบออกเป็น 3 โซน คือโซน Buy level ถ้าหลุด ลงไปจะต้อง cut loss และถ้าผ่าน 3.40 บาทขึ้นไปให้รอขายที่ 3.80 บาท ซึ่งปัจจุบันกำลังอยู่ในโซนของการปรับขึ้นไปยัง 3.80 บาท   โดยกำหนดจุด cut ทิ้ง หากราคาหุลด 3.40 บาท  แนะนำเข้าเก็งกำไร ทิศทางอนาคตมีโอกาสวิ่งยาว  ทิศทางระยะสั้น เล่นตามกรอบที่ให้ 
เด็กแนว
ภาพรวมการลงทุนตลาดหุ้นไทยช่วงเช้ายังคงได้รับแรงกดดันจากปัจจัยการวางระเบิด ซึ่งทำให้เกิดความกังวลว่าต่างชาติจะมีการเทขายหุ้นไทยมากขึ้นหรือไม่ ประกอบกับเช้านี้ตลาดหุ้นรอบบ้านยังคงมีทิศทางที่ย่อตัว  นักลงทุนรอผลการประชุม FED วันที่ 28-29 นี้เพื่อดูท่าทีต่อแนวทางดอกเบี้ย หลังจีนปรับค่าเงินหยวนให้อ่อนลง การประชุมเที่ยวนี้จึงเป็นที่น่าจับตาอย่างมาก 
สำหรับแนวโน้มของ SET หลังจากช่วงเช้าลงมาสร้างระดับต่ำสุดที่ 1,369.97 จุด แม้จะมีการ rebound แต่แรงซื้อยังไม่หนักแน่นพอ  และยังคงทรงตัวที่ระดับ 1,380 จุด  จากกราฟราย month ต้องบอกว่าเราเห็นโครงสร้างแบบระฆังคว่ำเต็มตัว และแนวรับสุดท้ายที่ 1,375 จุดซึ่งเคยลงมาจนเกือบ circuit break เมื่อเดือนธันวาคมปีก่อน  บอกเราว่าหากหลุดลงไปจากนี้  SET จะไปไหนต่อไหนได้อย่างที่ไม่อยากนึกฝัน เพราะทรงการลงนี้จะเข้าสู่ momentum เดียวกันกับช่วงปี 2013 จุดที่เรามีการเปลี่ยนแปลงทางการเมือง   ดูจากทรงกราฟแบบนี้แล้วต้องบอกว่า มีหุ้นน้อยเข้าไว้ปลอดภัยกว่า